

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinski načelnik**

**PRIOPĆENJE ZA JAVNOST**

sa24. sjednice Općinskog vijeća održane dana 2. ožujka 2017.g.

Na 24. sjednici Općinskog vijeća, održanoj 2. ožujka 2017. godine, donesene su slijedeće odluke, o kojima izvješćujemo javnost:

1. **Polugodišnje izvješće o radu načelnika za razdoblje od 01.07. do 31.12.2017.**

Temeljem članka 35 b. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15) te članka 48. Statuta Općine Starigrad („Službeni glasnik Zadarske županije“, broj: 04/13, 07/13 i 11/13), Općinski načelnik Općine Starigrad je dužan dva puta godišnje podnositi polugodišnje Izvješće o svom radu Općinskom vijeću Općine Starigrad. Općinski načelnik Općine Starigrad, sukladno naprijed navedenim obvezama, podnio je na 24. sjednici Općinskog vijeća Općine Starigrad održanoj 02. ožujka 2017. godine predmetno Izvješće te je isto kao takvo i prihvaćeno.

1. **Odluka o usvajanju godišnjeg izvještaja o izvršenju Proračuna Općine Starigrad za 2016. godinu**

Na temelju članka 108. do 113. Zakona o Proračunu („Narodne novine“, broj 87/08, 136/12 i 15/15), Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13), te članka 31. Statuta Općine Starigrad („Službeni glasnik Zadarske županije“ br. 4/13, 7/13 i 11/13) Općinsko vijeće je donijelo Odluku o prihvaćanju Izvještaja o usvajanju godišnjeg izvještaja o izvršenju Proračuna Općine Starigrad za 2016. godinu.

U Proračun Općine Starigrad uključeni su vlastiti i namjenski prihodi i primici proračunskog korisnika Dječji vrtić „Osmjeh“ koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda koji moraju biti uključeni u polugodišnji i godišnji izvještaj o izvršenju proračuna.

Ukupni prihodi i primici u razdoblju od 01. siječnja do 31. prosinca 2016. godine ostvareni su u iznosu od 10.429.910,49 kn. Prihodi poslovanja ostvareni su u iznosu od 9.978.657,12 kn a odnose se na: prihode od poreza ostvarene u iznosu 4.104.273,03 kn, prihode od upravnih i administrativnih pristojbi, pristojbi po posebnim propisima i naknada koji su ostvareni u iznosu od 3.105.074,35 kn, prihode od imovine ostvarene u iznosu od 1.790.089,74 kn, pomoći iz inozemstva (darovnice) i od subjekata unutar općeg proračuna ostvarene u iznosu od 834.374,00 kn. Proračunski korisnik DV Osmjeh ostvario je vlastite prihode i primitke u iznosu od 149.616,00 kn. Prihodi od prodaje nefinancijske imovine ostvareni su u iznosu od 451.253,37 kn, a odnose se na prihode od prodaje zemljišta ostvarene u iznosu od 341.988,47 kn i prihode od ustupanja na korištenje grobnih mjesta u iznosu od 109.264,90 kn.

Ukupni rashodi i izdaci u izvještajnom razdoblju ostvareni su u iznosu 10.544.872,70 kn. Od toga se na rashode poslovanja odnosi 8.109.435,57 kn, rashode za nabavu nefinancijske imovine 2.373.504,71 kn, te za izdatke za financijsku imovinu i otplatu zajmova 61.932,42 kn. Rashodi poslovanja ostvareni su u iznosu od 8.109.435,57 kn. Rashodi poslovanja odnose se na: rashode za zaposlene koji iznose 1.302.824,32 kn, a u njih su uključeni i rashodi za zaposlene u proračunskom korisniku Dječji vrtić "Osmjeh" u dijelu koji se financira iz proračuna Općine, materijalne rashode ostvarene u iznosu od 5.045.281,75 kn, financijske rashode ostvarene u iznosu od 60.177,77 kn, ostale rashode u iznosu od 1.401.721,03 kn, te naknade građanima i kućanstvu na temelju osiguranje i druge naknade ostvarene u iznosu od 294.430,70 kn. Rashodi za nabavu nefinancijske imovineostvareni su u iznosu od 2.373.504,71 kn i odnose se na: rashode za nabavu proizvedene dugotrajne imovine u iznosu od 1.758.942,20 kn, te rashode za nabavu neproizvedene dugotrajne imovine u iznosu 614.562,51 kn. Izdaci za financijsku imovinu i otplatu zajmovaodnose se na otplatu glavnice kredita FRR-I-02/03 i ostvareni su u iznosu od 61.921,42 kn.

1. **Odluka o usvajanju Izvještaja o izvršenju: Plana razvojnih programa Općine Starigrad za 2016.g., Programa izgradnje komunalne infrastrukture za 2016.g, Programa održavanja komunalne infrastrukture za 2016.g., Programa javnih potreba u sportu za 2016.g., Programa javnih potreba u kulturi za 2016.g., Programa javnih potreba u školstvu, predškolskom odgoju i naobrazbi u 2016.g., Programa socijalne skrbi za 2016.g.**

Obveza donošenja godišnjeg izvještaja o izvršenju proračuna te godišnjih izvješća o izvršenju Planova i Programa za svaku kalendarsku godinu, propisani su posebnim zakonima: Zakon o komunalnom gospodarstvu, Zakon o postupanju s nezakonito izgrađenim zgradama, Zakon o sportu, Zakon o financiranju javnih potreba u kulturi, Zakon o socijalnoj skrbi, Zakon o predškolskom odgoju i naobrazbi, Zakon o odgoju i obrazovanju u osnovnoj i srednjoj školi.

- Izvještajem o izvršenju Plana razvojnih programa Općine Starigrad za 2016. godinu utvrđeno je da je planirano 7.333.000,00 a I. izmjenama izmijenjeno na 5.501.000,00 te izvršeno 3.572.003,67 kuna.

- Izvještajem o izvršenju Programa izgradnje komunalne infrastrukture za 2016. godinu utvrđeno je da je Programom predviđeno ukupno 3.760.000,00 kuna a I. izmjenama izmijenjeno na 3.690.000,00 kuna od toga izvršeno 2.261.049,36 kuna.

- Izvještajem o izvršenju Programa održavanja komunalne infrastrukture za 2016. godinu utvrđeno je da je predviđeno ukupno 3.155.000,00 kuna a I. izmjenama izmijenjeno na 3.225.000,00 kuna a od toga izvršeno 2.906.499,00 kuna.

- Izvještajem o izvršenju Programa javnih potreba u sportu za 2016. godinu utvrđeno je da je planirano 286.500,00 kuna od toga izvršeno 76.039,50 kuna.

- Izvještajem o izvršenju Programa javnih potreba u kulturi za 2016. godinu utvrđeno je da je planirano 182.000,00 a izvršeno 142.000,00 kuna.

- Izvještajem o izvršenju Programa javnih potreba u školstvu, predškolskom odgoju i naobrazbi Općine Starigrad u 2016. godini utvrđeno je da je planirano 1.147.885,00 kuna a i. izmjenama izmijenjeno na 1.311.385,00 kuna a izvršeno 1.215.2018,18 kuna.

- Izvještajem o izvršenju Programa socijalne skrbi Općine Starigrad za 2016. godinu utvrđeno je da je planirano 195.000,00 kuna, I. izmjenama izmijenjeno na 205.000,00 kuna a izvršeno 131.162,70.

1. **Suglasnost na godišnji izvještaj o izvršenju Financijskog plana Dječjeg vrtića “Osmjeh” za 2016. godinu**

Temeljem Zakona o predškolskom odgoju i obrazovanju (NN br. 10/87, 107/07, 94/13) i Statuta dječjeg vrtića „Osmjeh“, Upravno vijeće je donijelo Odluku o usvajanju izvršenja financijskog plana Dječjeg vrtića „Osmjeh“ za 2016. godinu na koju Općinsko vijeće u skladu sa zakonskim ovlastima daje suglasnost.

1. **Odluka o izradi izmjena i dopuna Prostornog plana uređenja Općine Starigrad**

Izmjene i dopune Prostornog plana uređenja Općine Starigrad izrađuju se i donose u skladu s odredbama Zakona o prostornom planiranju (NN 153/13). Odlukom su utvrđeni pravna osnova za izradu, razlozi za izradu izmjena i dopuna, obuhvat izrade izmjena i dopuna, sažeta ocjena stanja u obuhvatu izmjena i dopuna, ciljevi i programska polazišta izmjena i dopuna, popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu i dopunu, način pribavljanja stručnih rješenja izmjena i dopuna, popis javnopravnih tijela određenih posebnim propisima koja daju zahtjeve za izradu izmjena i dopuna Plana te drugih sudionika korisnika prostora koji trebaju sudjelovati u izradi izmjena i dopuna, planirani rok za izradu izmjena i dopuna Plana, odnosno njegovih pojedinih faza, izvori financiranja izrade izmjena i dopuna i druga pitanja značajna za izradu izmjena i dopune Plana.

1. **Odluka o izradi Izmjena i dopuna urbanističkog plana uređenja zone športsko-rekreacijske namjene „Kruškovac“**

Odlukom započinje izrada Izmjena i dopuna urbanističkog plana uređenje zone športsko-rekreacijske namjene „Kruškovac“. Odlukom se utvrđuje pravna osnova za izradu izmjena i dopuna, razlozi za izradu Plana, obuhvat Plana, sažeta ocjena stanja u obuhvatu Plana, ciljevi i programska polazišta Plana, popis sektorskih strategija, planova, studija i drugih dokumenata propisanih posebnim zakonima, popis javnopravnih tijela i osoba određenih posebnim propisima koja izdaju zahtjeve za izradu Plana iz područja svog djelokruga, te drugih sudionika korisnika prostora koji trebaju sudjelovati u izradi Plana, planirani rokovi za izradu Plana te izvori financiranja izrade Plana.

1. **Odluka o porezima Općine Starigrad**

Odluka se propisuju vrste poreza koji pripadaju Općini Starigrad, obveznici plaćanja, porezna stopa i osnovica, stope i visina poreza te način obračuna i plaćanja poreza u skladu sa Zakonom o lokalnim porezima.

1. **Odluka o imenovanju krajnjeg korisnika budućih sustava odvodnje i pročišćavanja**

Radi realizacije izrade Studije koncepcijskog rješenja sakupljanja, odvodnje i pročišćavanja otpadnih voda naselja koja gravitiraju Novigradskom i Karinskom moru, te Velebitskom kanalu, a koja se predviđa u Planu upravljanja vodama za 2017. g. (Hrvatske vode), kao krajnjeg korisnika budućih sustava odvodnje i pročišćavanja imenuje se Odvodnja d.o.o. Zadar.

1. **Odluka o davanju suglasnosti za provedbu ulaganja na području Općine Starigrad za projekt „Rekonstrukcija i opremanje društvenog doma u Starigradu Paklenici“**

Odlukom se daje suglasnost za provedbu ulaganja unutar mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. za projekt „Rekonstrukcija i opremanje društvenog doma u Starigradu Paklenici.

1. **Odluka o usvajanju izvješća o provedbi Plana gospodarenja otpadom**

Obveza izvješćivanja propisna Zakonom o održivom gospodarenju otpadom (NN 94/13). Izvješće sadrži Mjere gospodarenja otpadom i odvojenog sakupljanja komunalnog otpada, Mjere za upravljanje i nadzor odlagališta za komunalni otpad, Popis otpadom onečišćenog okoliša i neuređenih odlagališta i Redoslijed aktivnosti neuređenog odlagališta, otpadom onečišćenog okoliša i ostalih aktivnosti

1. **Odluka o zonama i koeficijentima boravišne pristojbe u turističkim mjestima na području Općine Starigrad**

U skladu sa Zakonom o boravišnoj pristojbi (NN br. 152/08, 59/09, 97/13, 158/13, 30/14) i Pravilnikom o proglašavanju turističkih općina i gradova i o razvrstavanju naselja u turističke razrede (NN br. 122/09, 9/10, 61/10, 82/10, 36/11,8 9/11, 146/11, 141/12, 144/12, 38/13, 153/13, 126/15, 15/16, 54/16 i 113/16) određene su zone i pripadajuća visina koeficijenta boravišne pristojbe u turističkim mjestima.

* Starigrad, Razred mjesta: A
* Zona I (južno od Jadranske magistrale D8): koeficijent 1 (300,00 kn)
* Zona II (sjeverno od Jadranske magistrale D8): koeficijent 0,90 (270,00 kn)
* Seline, Razred mjesta: B
  + Zona I: koeficijent 0,85 (255,00 kn)
* Tribanj, Razred mjesta: C
  + Zona I: koeficijent 0,70 (210,00 kn).

1. **Odluka o raspisivanju javnog natječaja za davanje u zakup dijela prostora u vlasništvu Općine Starigrad za postavljanje bankomata**

Na temelju iskazanog interesa za poslovnu suradnju Erste & Steiermarkische bank d.d. za instalaciju uređaja (bankomata) u sklopu poslovnog prostora u vlasništvu Općine Starigrad, koji se nalazi u mjestu Seline, raspisat će se javni natječaja za davanje u zakup dijela prostora kat. čest. 4990/3 k.o. Seline. Prostor će se dati u zakup putem natječaja na rok od 5 godina sa početnom mjesečnom zakupninom u iznosu od 100,00 kuna.

1. **Odluka o izradi izmjene i dopune UPU dijela ugostiteljsko-turističke zone „Milovci-Grabovača“**

Na zahtjev investitora Kuzmana Marasović, temeljem Zakona o prostornom uređenju (NN br. 153/13), donesena je odluka kojom je utvrđena pravna osnova, razlozi za izradu, obuhvat izrade, sažeta ocjena stanja u obuhvatu, ciljevi i programska polazišta, popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu, način pribavljanja stručnih rješenja, popis javnopravnih tijela određenih posebnim propisima koja daju zahtjeve za izradu izmjene i dopune Plana te drugih sudionika korisnika prostora koji trebaju sudjelovati u izradi, planirani rok za izradu, izvore financiranja i druga pitanja značajna za izradu.

1. **Odluka o sklapanju Ugovora o stjecanju prava vlasništva sa HEP-om**

Na zahtjev HEP-a, ODS d.o.o., Zadar, temeljem Zakon o uređivanju imovinsko-pravnih odnosa u svrhu izgradnje infrastrukturnih građevina (NN br. 80/11), nekretnina oznake čest. zem. br. 4756/3 k.o. Starigrad, upisana u vlasništvo Općine Starigrad, ustupljena je bez naknade za stjecanje prava vlasništva, prava služnosti i prava građenja jer to pravo stječu osobe javnog prava, međusobno jedna od drugih, na njihovom zemljištu potrebnom za izgradnju infrastrukturnih građevina.

U Starigradu, 2. ožujka 2017.g.

Pripremila:  Načelnik:

Marija Jukić, spec. publ. adm. Krste Ramić, dipl.oec. v.r.